Държавен вестник, бр. 67, 2010 г., стр. 136

СТР.  136	
Д Ъ Р Ж А В Е Н  В Е С Т Н И К 	
БРОЙ  67
4.4.2. да има стаж като самостоятелен ин­
вазивен кардиолог не по-малко от 5 години. 
4.5. Професионална дейност:
4.5.1. една инвазивна (интервенционална) 
процедура се осъществява задължително с 
участието на самостоятелен оператор;
4.5.2. общият брой на самостоятелните 
инвазивни кардиолози в отделението трябва 
да е достатъчен за поддържане на 24-часова 
непрекъсната дейност, но не по-малко от двама; 
4.5.3. предпроцедурната оценка (включително 
информираното съгласие на пациента), както и 
следпроцедурното наблюдение и възстановяване 
се извършват в структури на самостоятелната 
клиника/отделение по кардиология от лекар 
със специалност по кардиология заедно с опе­
ратора, който ще осъществи или е осъществил 
инвазивната процедура. 
4.6. Специалисти по здравни грижи:
4.6.1. броят и видът на специалистите по 
здравни грижи зависи от натовареността на 
отделението и специфичната дейност; 
4.6.2. в осъществяването на една инвазивна 
процедура задължително участват трима специ­
алисти по здравни грижи, единият от които е 
със стаж не по-малко от 2 години в структура 
за инвазивна кардиология;
4.6.3. специалистите по здравни грижи за­
дължително:
4.6.3.1. владеят методите за реанимация;
4.6.3.2. познават основните медикаменти в 
спешната кардиология;
4.6.3.3. притежават умения за включване на 
интравенозни медикаменти; 
4.6.3.4. спазват правилата за работа в сте­
рилни условия; 
4.6.3.5. познават целия набор от катетри, 
правилното им промиване за избягване на 
емболизация, както и тяхното почистване, 
стерилизация и съхранение. 
4.7. Друг персонал съобразно необходи­
мостта:
4.7.1. санитари, медицински секретар.
5. Организация на дейността
5.1. Във връзка с потенциалните възможности 
за възникване на перипроцедурни усложнения 
(като усложнение се определя всяко влошаване 
на състоянието на пациента, което е следствие 
от извършената интервенция и/или налага 
промяна на лечебния план или удължаване на 
болничния престой), задължително условие е 
структурата да има осигурен денонощен дос­
тъп до звена за: спешна образна диагностика 
(вкл. ехокардиография), хемодиализа, клинична 
лаборатория, както и до интензивно кардиоло­
гично отделение. 
5.2. Задължително е обезпечаването на 
спешна кардиохирургична намеса при нужда:
5.2.1. в случай че лечебното заведение не 
осъществява кардиохирургична дейност, то 
трябва да осигури предоставянето є от друго 
лечебно заведение с осигурен достъп до същото;
5.2.2. между двете лечебни заведения тряб­
ва да бъде сключен предварително договор за 
осигуряване на тази дейност при пациентите 
при нужда. 
5.3. Документацията на всеки пациент съдър­
жа протокол за извършената инвазивна проце­
дура и запис на същата на дигитален носител:
5.3.1. данните са достъпни за пациента и за 
външен одит;
5.3.2. копие от записа на процедурата на 
дигитален носител се предоставя при поискване 
от пациента при изписването.
6. Контрол на качеството 
6.1. Лечебно заведение, което има в своята 
структура самостоятелна клиника/отделение по 
кардиология, в т.ч. звено за инвазивна кардиоло­
гия, е длъжно да събира данни за количеството 
и качеството на инвазивните процедури, които 
се извършват в него.
6.2. Лечебното заведение следи дали резул­
татите са сравними с тези на другите лечебни 
заведения с подобна структура в България и 
на водещите центрове по света.
6.3. Лечебното заведение обезпечава ин­
формация за броя и вида на интервенциите, 
които се извършват в неговата самостоятелна 
клиника/отделение по кардиология, за успе­
ваемостта, броя на усложненията и вътребол­
ничната смъртност.
6.4. Заведението води отчет на усложненията 
за всеки самостоятелен оператор. 
6.5. Данните на всяко лечебно заведение се 
предоставят при поискване на министъра на 
здравеопазването или на директора на НЗОК, 
като отговорен за тяхната вярност е директо­
рът му.
6.6. Заведението въвежда утвърдена от ди­
ректора му програма за постоянно подобряване 
на качеството, която включва:
6.6.1. системно събиране, проследяване и 
анализиране на параметрите, които отразяват 
качеството и резултатите от извършените ди­
агностични и интервенционални процедури; 
6.6.2. резултатите от процедурите и възмож­
ностите (когнитивни и технически) на отделния 
оператор, а именно:
6.6.2.1. процедурен обем и честота на големи 
усложнения на всеки самостоятелен оператор;
6.6.2.2. процедурни усложнения при осъщест­
вяваните от лечебното заведение дейности в 
областта на инвазивната кардиология; 
6.6.2.3. сравнение на процедурните резултати 
с публикуваните в литературата и анализ на 
разликите;
6.6.2.4. оценка на риска при пациентите спо­
ред характеристиката на пациентите и спрямо 
наблюдаваните усложнения. 
6.7. Директорът на лечебното заведение 
назначава отговорник за провеждането на 
Програмата за подобряване на качеството и 
за събирането на статистическа информация.